Normandian maihinnousu

**Normandian maihinnousu** oli [liittoutuneiden](https://fi.wikipedia.org/wiki/Liittoutuneet) [maihinnousu](https://fi.wikipedia.org/wiki/Maihinnoususotatoimi) [Normandiaan](https://fi.wikipedia.org/wiki/Normandia), [Saksan](https://fi.wikipedia.org/wiki/Natsi-Saksa) miehittämän [Ranskan](https://fi.wikipedia.org/wiki/Ranska) rannikolle, [toisen maailmansodan](https://fi.wikipedia.org/wiki/Toinen_maailmansota) loppupuolella. Operaatio käynnistyi aamuyöllä 6. kesäkuuta [1944](https://fi.wikipedia.org/wiki/1944). Normandian maihinnousu on sotahistorian suurin meritse tapahtunut valtausoperaatio. Se alkoi aamuyöllä [laskuvarjojoukkojen](https://fi.wikipedia.org/wiki/Maahanlaskujoukot) laskeutumisella, massiivisella pommituksella ja laivaston tykkitulella. Varhain aamulla alkoi maajoukkojen hyökkäys maihinnousualuksin.

1. Missä maassa on Normandia?
2. Mikä maa sen oli miehittänyt?
3. Koska maihinnousu tapahtui?

Maihinnousua Länsi-Euroopan mantereelle ajoi Josif Stalin, jotta puna-armeijan tappiot kevenisivät. Maihinnousun lopullinen ajoitus riippui säästä.  Se suunniteltiin siksi touko- tai kesäkuulle, ja sääennusteita tutkittiin tarkkaan mm. vertailemalla edellisten vuosien säätiloja samaan aikaan. Aluksi operaatio piti tehdä 2. kesäkuuta, mutta sääennuste näytti, että Pohjois-Atlantille oli tulossa syvä matalapaine. Sateinen ja pilvinen sää olisi voinut vaarantaa hyökkäyksen.

Maihinnousuun valmistauduttiin esimerkiksi sensuroimalla ulkomaisten diplomaattien tietoliikennettä ja tekemällä erilaisia hämäysoperaatioita.

1. Kenen ajatus oli maihinnousu?
2. Miksi hän halusi, että se toteutetaan?
3. Mikä vaikutti maihinnousun ajankohtaan?
4. Miten maihinnousua suunniteltiin?

Maihinnousua seurannut taistelu Normandiasta jatkui yli kaksi kuukautta. Taistelu päättyi [Pariisin](https://fi.wikipedia.org/wiki/Pariisi) valtaukseen ja [Chambois’n](https://fi.wikipedia.org/w/index.php?title=Chambois&action=edit&redlink=1) motin antautumiseen. Maihinnousu onnistui, koska käytettävissä oli paljon sotilaita ja materiaalia.

1. Kuinka kauan taistelu kesti?
2. Mihin se päättyi?
3. Miksi se onnistui?

Sotilaita oli noin miljoona, yhdysvaltalaisia, brittejä ja kanadalaisia. Koska operaatio onnistui, Saksan sotavoimien oli siirrettävä [itärintamalta](https://fi.wikipedia.org/wiki/It%C3%A4rintama_%28toinen_maailmansota%29) ja [Italian](https://fi.wikipedia.org/wiki/Italia) rintamilta joukkojaan Ranskaan muodostuneelle uudelle rintamalle. Onnistumisen vuoksi Saksa kukistui nopeammin, ja taistelua pidetäänkin yhtenä toisen maailmansodan tärkeimmistä taisteluista.

1. Kuinka paljon siinä oli sotilaita?
2. Mistä maasta olivat sotilaat?
3. Mihin onnistuminen johti?